EkBass/fiwiki-20250220-pages-articles huggingface dataset:
Ethan Gold

Ethan Gold oli toissijainen hahmo Queer as Folkin (suom. Älä kerro äidille) Yhdysvaltojen versiossa toisella ja kolmannella tuotantokaudella. Ethan on äärimmäisen taitava viulisti, ja käy samaa koulua Justin Taylorin kanssa. Justin huomaa hänen ainutlaatuiset taitonsa konsertissa, jonne hän menee Lindsayn ja Melanien kanssa syntymäpäivänään. Justin alkaa pitää Ethanista enemmän kuin silloisesta poikaystävästään Brian Kinneystä, koska Ethan on romanttisempi ja sympaattisempi kuin Brian. Toisella tuotantokaudella, huolimatta siitä että Brian järjestää kalliin juhlan hänen sarjakuvansa ensiesiintymiselle, Justin jättää Brianin ja lähtee Ethanin mukaan. Kolmannella tuotantokaudella Ethan ja Justin asuvat yhdessä, ja suurin osa uskoo, että Ethan on parempi poikaystävä Justinille, koska on lähempänä tämän ikää kuin Brian. Ethan osallistuu viulistien kykykilpailuun, eikä voita sitä. Yksi tuomareista kuitenkin huomaa tämän taidot ja tarjoaa mahdollisuutta levytyssopimukseen. Ethan kieltäytyy, koska osana sopimusta on, että hän ei saa olla julkisesti homoseksuaali. Hän kuitenkin lopulta päätyy allekirjoittamaan sopimuksen, kun Brian kertoo hänelle rikkaan elämän plussapuolista. Pian Ethan pääsee soittamaan toisessa kaupungissa pidettävään konserttiin peruutuspaikalle soittamaan. Hän ei halua Justinin tulevan mukaan kulujen vuoksi. Justin kuitenkin menee konserttiin parhaalta ystävältänsä Daphneltä lainaamallansa autolla ja huomaa flirttailun Ethanin ja tämän suuren ihailijan välillä. Justin tulee epäileväiseksi ja seuraa sivusta, kun Ethan ja ihailija poistuvat paikalta yhdessä. Kun Justin ja Ethan ovat juhlistamassa konserttia myöhemmin kotonaan, ilmaantuu sama ihailija heidän asuntonsa ovelle kädessään kimppu ruusuja. Näin paljastuu, että Ethan on matkansa aikana pettänyt Justinia. Justin jättää Ethanin (myöhemmin tuotantokaudella hän menee takaisin yhteen Brianin kanssa), eikä Ethanista kuulla enää mitään koko sarjan aikana. Sarjassa Ethania näyttelee kanadalaisnäyttelijä Fabrizio Filippo. Luokka:Televisiohahmot
Smurffit (animaatiosarja)

Smurffit () on belgialais-yhdysvaltalaisessa yhteistyössä tuotettu animaatiosarja, joka palkittiin muun muassa kaksi kertaa Daytime Emmyllä. Sarjaa esitettiin ensi kerran Yhdysvalloissa syyskuussa 1981 ja sen esitys päättyi lopulta joulukuussa 1989, jolloin Smurffeja oli tuotettu yhteensä yhdeksän kautta ja 421 jaksoa, joista seitsemän oli erikoisjaksoja. Sarja kertoo pienistä sinisistä smurffeista, jotka ovat kolmen omenan korkuisia ja asustavat sienikylässä. Heidän johtajansa on 542-vuotias Pappasmurffi (suomiversiossa Suursmurffi), joka yhdessä muiden smurffien kanssa joutuu varomaan ilkeää velhoa, joka Rontti-kissansa kanssa yrittää kaapata smurffit suupaloiksi tai muihin tarkoituksiin. Suomessa Smurffeja on julkaistu VHS:llä Golden Voicen ja PVP Voicen jälkiäänityksillä. 2000-luvulla sarjaan tehtiin uusi jälkiäänitys. == Äänirooleissa == === Suomenkieliset äänet (1990-luvun jälkiäänitys) === === Suomenkieliset äänet (2000-luvun jälkiäänitys) === == Suomessa ilmestyneitä julkaisuja == === VHS-julkaisut === * Smurffit ja ilkeä taikuri * Kevät koittaa Smurffeille * Smurffi Special * Kultainen smurffi * Smurffaava puurokattila * Viimeinen smurffimarja * Smurffin kyynel * Vauvasmurffi on kadonnut * Kuningassmurffi * Smurffi menettää muistinsa * Jättiläisiä ja menninkäisiä * Smurffi ja merenneito * Aprillismurffia/Smurffiaprillia * Halloween Special * Kissankello * Sateenkaari * Aprillismurffi * Smurffijuhlaa * Smurffikimara * Smurffiparaati * Kivikaudella * Rooman valtakunnassa * Arabiassa * Kreikassa * Egyptissä * Hei Me Smurffataan! === DVD-julkaisut === * Smurffit 1: Pyhä Smurffi ja lohikäärme * Smurffit 2: Kolme smurfettisoturia * Smurffit 3: Robin Smurffin seikkailut * Smurffit 4: Suursmurffin hääpäivä * Smurffit 5: Smurffiina * Smurffit 6: Smurffikuningas * Smurffit 7: Romeo ja Smurffiina * Smurffit 8: Supersmurffi * Smurffit 9: Luolasmurffausta * Smurffit 10: Kamala lumipeto * Smurffit 11: Älä haaskaa älä smurffaa * Smurffit 12: Jouluseikkailu * Smurffit 13: Loppu smurffisti kaikki smurffisti == Vastaanotto ja arvostelu == Wizard Magazine listasi vuonna 2001 Smurffit sijalle 58 laatimassaan kautta aikain sadan parhaan animaatiosarjan listalla. Se listattiin tammikuussa 2009 IGN- sivuston laatiman sadan parhaan animaatiosarjan listalle sijalle 97.TOP 100 Animated Series IGN Tammikuu 2009 Viitattu 30.6.2009 == Lähteet == Luokka:1980-luvun piirrossarjat Luokka:Yhdysvaltalaiset animaatiosarjat Luokka:Smurffit Luokka:Sarjakuviin perustuvat televisiosarjat Luokka:Belgialaiset televisiosarjat
Live from Austin, TX (Eric Johnson)

Live From Austin, TX on yhdysvaltalaisen kitaristi Eric Johnsonin vuonna 2005 julkaistu live-albumi. Albumin materiaali on nauhoitettu Johnsonin vuoden 1988 Austin City Limits -keikalta. Albumista on julkaistu myös samanniminen DVD. == Kappaleet == # "Righteous" – 3:28 # "Love or Confusion" (Jimi Hendrix cover) – 3:05 # "Steve's Boogie" – 1:55 # "Trail of Tears" – 9:21 # "Western Flyer" – 3:43 # "East Wes" – 4:06 # "C.W." – 0:55 # "Camel's Night Out" – 4:16 # "Emerald Eyes" – 4:17 # "Cliffs of Dover" – 6:13 # "Desert Rose" – 4:57 # "Zap" – 5:38 # "Are You Experienced?" (Jimi Hendrix cover) - 06:43 == Kokoonpano == * Eric Johnson - laulu ja kitara * Kyle Brock - basso * Tommy Taylor - rummut ja taustalaulu == Lähteet == * Guitar9.com Luokka:Vuoden 2005 konserttitallenteet Luokka:Eric Johnsonin albumit
Samuel Fredrik von Born

Samuel Fredrik von Born (2. heinäkuuta 1782 Loviisa - 15\. marraskuuta 1850 Helsinki) oli suomalainen virkamies ja sotilas. Monien muiden aikansa virkamiesten tavoin von Bornin ura alkoi armeijasta. Hän kävi Haapaniemen kadettikoulun ja aloitti upseerina armeijassa. Von Born otti osaa Suomen sotaan 1808-1809. Hän erosi Ruotsin armeijan palveluksesta everstiluutnanttina vuonna 1810 ja muutti takaisin Suomeen. Von Born nimitettiin Oulun läänin maaherran Carl Henrik Ehrenstolpen sijaiseksi vuonna 1819 ja seuraavana vuonna varsinaiseksi maaherraksi. Von Bornin virkakauteen sijoittuu Oulun suurpalo vuonna 1822. Varsin lyhyeksi jääneen virkakauden tärkeimpiin saavutuksiin kuuluukin lähinnä palon tuhojen helpottaminen ja palon jälkeisen jälleenrakennuksen aloittaminen. Von Bornin maaherrakausi päättyi vuonna 1826 kun hänet nimitettiin Suomen senaatin talousosaston varapuheenjohtajaksi. Samuel Fredrik von Bornin pojanpoika oli poliitikko ja vapaaherra Viktor Magnus von Born. Hautalan mukaan von Born on Ruotsin pitkäaikaisen pääministerin Olof Palmen isänäidin isoisä. == Lähteet == Luokka:Oulun läänin maaherrat Luokka:Suomalaiset senaattorit Luokka:Vuonna 1782 syntyneet Luokka:Vuonna 1850 kuolleet
Edgar Reitz

Edgar Reitz (s. 1. marraskuuta 1932) on saksalainen elokuvaohjaaja. Hän syntyi Morbachissa ja opiskeli ylioppilaskirjoitustensa jälkeen Münchenissä. Reitz on tullut tunnetuksi varsinkin Kotiseutu (Heimat)-trilogiallaan, jonka osat ilmestyivät vuosina 1984, 1992 ja 2004. Hän oli vuosina 1968 ja 2005 tuomariston jäsenenä Venetsian elokuvajuhlilla Italiassa. Rheinland-Pfalzin osavaltio myönsi Reitzille vuoden 2004 Carl Zuckmayer -mitalin. Hän on naimisissa näyttelijä Salome Kammerin kanssa. == Aiheesta muualla == * ==Kirjallisuutta== *Koebner, Thomas: Edgar Reitz : Chronist deutscher Sehnsucht : eine Biographie. Ditzingen : Reclam, 2015. ISBN 9783150110164. Luokka:Saksalaiset elokuvaohjaajat Luokka:Vuonna 1932 syntyneet Luokka:Elävät henkilöt
Salome Kammer

Salome Kammer (s. 17. tammikuuta 1959) on saksalainen näyttelijä, laulaja ja sellisti. Hän on naimisissa ohjaaja Edgar Reitzin kanssa, jonka Heimat- trilogian kahdessa jälkimmäisessä osassa hän esiintyi Clarissa Lichtblaun roolissa. Kammer syntyi Niddassa, Hessenissä kuudesta lapsesta neljäntenä ja muutti 8-vuotiaana perheineen Frankfurtiin. Hänen isänsä toimi protestanttipappina. Sellistinä ja laulajana Kammer on menestynyt nykymusiikin tulkitsijana. == Aiheesta muualla == * Luokka:Saksalaiset näyttelijät Luokka:Saksalaiset sellistit Luokka:Saksalaiset laulajat Luokka:Vuonna 1959 syntyneet Luokka:Elävät henkilöt
Elokuvavuosi 1983

Tässä artikkelissa käsitellään vuoden 1983 aikana julkaistuja elokuvia ja elokuvamaailman merkittäviä tapahtumia. ==Suomen elokuvatilastoja 1983== Suomalaiset kävivät elokuvateattereissa vuonna 1983 kaikkiaan noin yhdeksän miljoonaa kertaa, mikä oli 0,4 prosenttia enemmän kuin vuonna 1982. Vuoden lopussa Suomessa oli 368 elokuvateatteria, jotka järjestivät vuoden 1983 aikana yhteensä 167 089 näytöstä. Teattereissa kiersi 1 622 elokuvaa. Ensi- iltaelokuvia tuotiin teattereihin 224, ja niistä oli suomalaisia 14. ==Suomen katsotuimmat 1983== Vuoden katsotuimmaksi elokuvaksi nousi jo edellisvuonna ensi-iltansa saanut E.T. 517 191 katsojalla. Vuonna 1983 ensi-iltaan tulleista elokuvista eniten teatterikatsojia vuoden aikana saivat:Suomen katsotuimmat elokuvat vuonna 1983 Elokuvauutiset 2008. Viitattu 16.9.2015. #Octopussy – mustekala (1983), 534 512 katsojaa #Uuno Turhapuron muisti palailee pätkittäin (1983), 381 181 katsojaa #Älä kieltäydy kahdesti (1983), 369 048 katsojaa #Upseeri ja herrasmies (1982), 364 613 katsojaa #Tootsie – lyömätön lyyli (1982), 329 152 katsojaa #Akaton mies (1983), 322 840 katsojaa #Flashdance (1983), 237 244 katsojaa #Jedin paluu (1983), 173 060 katsojaa #Sotaleikit (1983), 166 120 katsojaa #Sofien valinta (1982), 162 977 == Uudet elokuvat == ===Suomalaiselokuvien ensi-illat=== * Agentti 000 ja kuoleman kurvit * Akaton mies * Apinan vuosi * Huhtikuu on kuukausista julmin * Iso Vaalee * Jon * Koomikko * Menestyksen maku * Mona ja palavan rakkauden aika * Regina ja miehet * Rikos ja rangaistus * Uuno Turhapuron muisti palailee pätkittäin ===Ulkomaisia elokuvia=== * Angst * Anna Pavlova * Cujo – kauhun silmät * Etunimi: Carmen * Flashdance * G * Hellyyden ehdoilla * Kantrin kaipuu * Kapteeni Keltaparta * Kasvattitytön tarina * Kovaa peliä * Merry Christmas, Mr. Lawrence * Mikki Hiiren jouluaatto * Nerudan postinkantaja * Ninjan kosto * Octopussy – mustekala * Outsiders – kolmen jengi * Ratkaiseva isku * Scarface – arpinaama * Sotaleikit * Taistelukala * Jedin paluu * Videodrome – tuhon ase * Viimeinen yhteys: The Dead Zone * Yksinäinen susi McQuade * Älä kieltäydy kahdesti * Hissi == Lähteet == == Aiheesta muualla == * * 1983
Tanssijat

Tanssijat (Pipridae) on heimo pienenkokoisissa varpuslinnuissa. Niitä löytyy luonnonvaraisina trooppisilta ja subtrooppisilta alueilta Keski- ja Etelä- Amerikasta sekä Trinidadista ja Tobagosta. Tanssijat ovat pieniä lintuja, jotka viihtyvät metsissä. Koirastanssijat ovat yleensä värikkäitä ja naarastanssijat ovat yksivärisempiä, yleensä vihertäviä lintuja. Tanssijat syövät hedelmiä, marjoja ja myös hyönteisiä. Naaraat hoitavat poikasia yksin, ja normaalissa pesässä on kaksi munaa. Heimoon kuuluu 53 lajia ja 17 sukua. Suvuista suurimpaan, lakkitanssijoihin kuuluu 8 lajia. ==Suvut== * Kypärätanssijat Antilophia * Lakkitanssijat Lepidothrix * Loimutanssijat Ceratopipra * Oliivitanssijat Xenopipo * Pallotanssijat Corapipo * Paritanssijat Chiroxiphia * Pikkutanssijat Tyranneutes * Riipputanssijat Machaeropterus * Sammaltanssijat Chloropipo * Tulitanssijat Pipra * Tyrannitanssijat Neopelma * Valkokurkkutanssijat Heterocercus ===Lajeja, joilla on oma sukunsa=== * Kultasiipitanssija Masius chrysopterus * Munkkitanssija Manacus manacus * Piikkipyrstötanssija Ilicura militaris * Valkolakkitanssija Dixiphia pipra * Vihertanssija Cryptopipo holochlora == Lähteet == *
Kaksi kulttuuria

Kaksi kulttuuria on brittiläisen tieteenharjoittajan ja romaanikirjailijan C. P. Snow'n vaikutusvaltaisen Rede-luennon otsikko vuodelta 1959. Luento on ilmestynyt myös omana kirjanaan. Kahden kulttuurin käsitteeseen viitataan usein keskusteltaessa tieteen asemasta yhteiskunnassa sekä luonnontieteiden ja humanististen tieteiden välisestä suhteesta. Luonnontieteiden ja humanismin lähentämiseksi on otettu käyttöön käsite kolmas kulttuuri. Fyysikko Kari Enqvist katsoo, että kolmas kulttuuri nousee luonnontieteellisestä tiedosta ja ajattelusta. Enqvist on huolissaan siitä, että esimerkiksi suomalaisten koulujen historiankirjojen todellisuuskäsitys ei ota huomioon luonnontieteitä. ”Napoleonin kaltaisten pikkuruhtinaiden yhdentekevät sotaretket mielletään paljon tärkeämpinä kuin samaan aikaan syntymässä ollut luonnontiede”.Kolmas kulttuuri. Tieteessä tapahtuu Vol 18 Nro 2 (2000), Viitattu 19.4.2018. == Katso myös == * Konsilienssi == Lähteet == == Kirjallisuutta == * == Aiheesta muualla == * Edge, luonnontieteilijöiden ja humanistien yhteinen keskustelufoorumi kolmannen kulttuurin hengessä. * Kaksi kulttuuria - keskustelua humanistien ja luonnontieteilijöiden välisestä juovasta. Yle Elävä arkisto. Luokka:Kirjat tieteenfilosofiasta Luokka:Vuoden 1959 kirjat
Rok Urbanc

Rok Urbanc (s. 28. helmikuuta 1985, Jesenice, Jugoslavia) on slovenialainen mäkihyppääjä. Hän voitti kaikkien yllätykseksi maailmancupin osakilpailun Puolan Zakopanessa tammikuussa 2007. Ennen Zakopanen kilpailua Urbancin paras maailmancup-sijoitus oli 17. Hän oli mukana Sapporon maailmanmestaruuskilpailuissa 2007, jossa hänen paras sijoituksensa oli suurmäen 33:s. == Lähteet == * Luokka:Slovenialaiset mäkihyppääjät Luokka:Vuonna 1985 syntyneet Luokka:Elävät henkilöt
Elokuvavuosi 1981

Elokuvavuosi 1981 oli Helsingin Sanomien Helena Yläsen mukaan ”ontuva”, mikä johtui muun muassa lakkojen ja muiden talousmyllerrysten aiheuttamasta amerikkalaiselokuvien tuotannon hidastumisesta. Suomen elokuvateattereissa yhdysvaltalaisten laatuelokuvien puutetta paikattiin hänestä pikemminkin saman maan ala-arvoisella kauhu- ja väkivaltatuotannolla kuin eurooppalaisella laatuelokuvalla. Neuvostoliittolaista elokuvatarjontaa ”hirveine viihdepaketteineen” Ylänen piti erityisen kehnona. Elokuvateatterivuoden pelastajina hän näki Mika Kaurismäen esikoiselokuvan Valehtelija sekä monet klassikkoelokuvien uusintaensi-illat, joissa nähtiin muiden muassa Ninotchka (1939), Ozun Perhetarina (1961) ja Kurosawan Seitsemän samuraita (1954) 40 minuuttia aiempaa pidempänä versiona. ==Suomen elokuvatilastoja 1981== Suomalaiset kävivät elokuvateattereissa vuonna 1981 kaikkiaan noin 9,7 miljoonaa kertaa. Keskimäärin kukin suomalainen kävi elokuvissa 2,03 kertaa. Vuoden lopussa Suomessa oli 362 elokuvateatteria, jotka järjestivät vuoden 1981 aikana yhteensä 176 309 näytöstä. Teattereissa kiersi 1 686 elokuvaa. Ensi-iltaelokuvia tuotiin teattereihin 262, ja niistä oli suomalaisia 16. ===Suomen katsotuimmat 1981=== Suomessa eniten teatterikatsojia saaneet elokuvat vuonna 1981 olivat:Vuositilastot, Elokuvauutiset 2008, viitattu 16.9.2015. #Kadonneen aarteen metsästäjät (1981), 510 790 katsojaa #007 – Erittäin salainen (1981), 469 341 katsojaa #Uuno Turhapuron aviokriisi (1981), 452 656 katsojaa #Tyttö joka kävi intin (1980), 296 886 katsojaa #Mieletön maailmanhistoria (1981), 253 506 katsojaa #Kiljusen herrasväki (1981), 237 792 katsojaa #Postimies soittaa aina kahdesti (1981), 196 119 katsojaa #Tavallisia ihmisiä (1980), 189 544 katsojaa #Vanha suola janottaa (1980), 166 842 katsojaa #Caligula (1979), 166 559 katsojaa == Uudet elokuvat == ===Suomalaiset ensi-iltaelokuvat=== * Hullu kesä, ohj. Tapio Parkkinen * Kaikenlaisia karkulaisia, ohj. Visa Mäkinen * Kiljusen herrasväki, ohj. Matti Kuortti * Pedon merkki, ohj. Jaakko Pakkasvirta * Pölhölä, ohj. Pertti Reponen * Rokki Diggari, ohj. Jouko Lehmuskallio * Saimaa-ilmiö, ohj. Aki ja Mika Kaurismäki * Syöksykierre, ohj. Tapio Suominen * Uuno Turhapuron aviokriisi, ohj. Ere Kokkonen * Valehtelija, ohj. Mika Kaurismäki * Yö meren rannalla, ohj. Erkko Kivikoski ===Ulkomaisia elokuvia=== * Arthur * Cannibal Ferox * Enter the Ninja * Erittäin salainen * Evil Dead – kauhun riivaamat * Excalibur – sankarin miekka * Gallipoli * Halloween 2 – Tappajan paluu * Henkeen ja vereen * Ihmissusi Lontoossa * Kadonneen aarteen metsästäjät * Kanuunankuularalli * Kultalampi * Mad Max 2 – asfalttisoturi * Mieletön maailmanhistoria * Mies joka näki huomisen * Pekka Töpöhäntä * Perjantai 13. päivä, osa 2 * Petosten kehässä * Punaiset * Scanners – tappava ajatus * Silmä silmästä * Sukellusvene U-96 * Topi ja Tessu * Tulivaunut * Vabank ==Lähteet== == Aiheesta muualla == * * 1981
Uzbekistanin jalkapallomaajoukkue

Uzbekistanin jalkapallomaajoukkue edustaa Uzbekistania kansainvälisissä miesten jalkapallokilpailuissa, ja sitä hallinnoi Uzbekistanin jalkapalloliitto. Joukkue pelasi ensimmäisen ottelunsa Neuvostoliitosta irtautumisen jälkeen 17. kesäkuuta 1992 Tadžikistania vastaan. Uzbekistan on ollut vahvin joukkue uusista Keski-Aasian valtioista (Kazakstan, Kirgisia, Tadžikistan, Turkmenistan). Uzbekistan oli jo melko lähellä MM-kisoja, kun se selvitti tiensä jatkokarsintaan, jossa vastaan asettui Bahrain. FIFA määräsi ensimmäisen osaottelun uusittavaksi tuomarivirheen takia, ja Uzbekistan voitti sen 1-0. Uusinnassa joukkueet pelasivat kaksi tasapeliä (0-0 ja 1-1), ja niin Bahrain pääsi vierasmaalisäännön ansiosta jatkokarsinnan toiseen vaiheeseen. ==Arvokisat== ===Maailmanmestaruuskilpailut=== *1998—2006 - Ei selviytynyt karsinnoista ===Aasian mestaruuskilpailut=== *1956—1992 - ei osallistunut, koska oli osa Neuvostoliittoa * 1996 - 1. kierroksella * 2000 - 1. kierroksella * 2004 - puolivälierissä * 2007 - puolivälierissä * 2011 - neljäs ===Tunnettuja pelaajia=== *Maksim Šatskih ==Lähteet== Luokka:Jalkapallomaajoukkueet Maajoukkue
Every Day Is Exactly the Same

Every Day Is Exactly the Same (tunnetaan myös nimellä Halo 21) on Nine Inch Nails -yhtyeen With Teeth (2005) albumilta julkaistu kolmas single. Single julkaistiin 4. huhtikuuta 2006 vinyylilevynä. Kappale on soinut Wanted nimisessä elokuvassa. Kappale oli ehdolla Best Hard Rock Performance -palkinnon saajaksi vuoden 2007 Grammy-gaalassa. Luokka:Vuoden 2005 kappaleet Luokka:Nine Inch Nailsin kappaleet
Florian Liegl

Florian Liegl (s. 1. helmikuuta 1983, Innsbruck, Itävalta) on itävaltalainen mäkihyppääjä ja mäkihyppyvalmentaja. Liegl voitti urallaan yhden maailmancupin osakilpailun Kulmin lentomäessä vuonna 2003. Saman kauden maailmancupin kokonaiskilpailussa hänen loppusijoituksensa oli viides. Kaiken kaikkiaan Liegl sijoittui maailmancupin osakilpailuissa kolmen parhaan joukkoon kahdeksan kertaa. Val di Fiemmen MM-kilpailuissa 2003 hän sijoittui suurmäessä kahdeksanneksi ja normaalimäessä 25:nneksi sekä kuului joukkuemäessä Itävallan viidenneksi sijoittuneeseen joukkueeseen. Liegl voitti vuoden 2007 universiadeissa joukkuemäen kultaa sekä sijoittui normaalimäessä viidenneksi ja suurmäessä seitsemänneksi. Tuon talven jälkeen hän lopetti mäkihyppäämisen motivaation puuttumisen vuoksi. Hän on sittemmin toiminut Itävallan mäkihyppymaajoukkueen apuvalmentajana. == Aiheesta muualla == * Luokka:Itävaltalaiset mäkihyppääjät Luokka:Vuonna 1983 syntyneet Luokka:Elävät henkilöt
Gary Anderson

Gary Anderson (s. 9. maaliskuuta 1951 Coleraine, Pohjois- Irlanti)OldRacingCars.com on brittiläinen entinen Formula 1 -autojen suunnittelija. Andersonin ura F1:ssä alkoi Brabham-tallin mekaanikkona vuonna 1975. Ensimmäisen F1-auton hän suunnitteli Jordanille kaudeksi . Anderson toimi Jordanin suunnittelijana vuosina 1991–1998 ja 2002–2003. Vuosina 1998−2000 hän suunnitteli autoja Jaguarille ja Stewartille. Vuonna 2001 hän työskenteli Pohjois-Amerikassa, CART-sarjassa kilpailevassa Reynard-tallissa. Nykyään Anderson toimii Dallaran neuvonantajana ja Irlannin television kommentaattorina. == Lähteet == == Aiheesta muualla == * GrandPrix.com Luokka:Formula 1 -tallien työntekijät Luokka:Brittiläiset henkilöt Luokka:Vuonna 1951 syntyneet Luokka:Elävät henkilöt
Ivor Gurney

Ivor Gurney (28. elokuuta 1890 – 26. joulukuuta 1937) oli brittiläinen säveltäjä ja runoilija. Hän syntyi Gloucesterissä ja lauloi vuosina 1900–1906 kuoropoikana Gloucesterin katedraalissa, jossa hän sai opettajakseen Herbert Brewerin. Gurney pääsi vuonna 1911 stipendillä Royal College of Musiciin, jossa häntä opetti kuuluisa irlantilainen Charles Villiers Stanford. Gurney kärsi jonkinlaisesta maanis-depressiivisyydestä ja vietti aikuisiällään runsaasti aikaa psykiatrisissa sairaaloissa. Hän menehtyi tuberkuloosiin 47-vuotiaana. Säveltäjänä Gurney tunnetaan varsinkin lauluistaan. Häneltä on myös säilynyt satoja runoja. Luokka:Brittiläiset säveltäjät Luokka:Brittiläiset runoilijat Luokka:Vuonna 1890 syntyneet Luokka:Vuonna 1937 kuolleet
M/S Westgard

M/S Westgard () on suomalaisen Bore -varustamon omistuksessa oleva kuivarahtialus. Alus on rakennettu vuonna 2000 Scheepswerf Petersin telakalla Kampenissa, Alankomaissa. Aluksen konttikapasiteetti (TEU) on 208 ja puutavarakapasiteetti 5 500 m³. Kuollutta painoa Westgardilla on 3 790 tonnia ja jääluokitus on 1A eli alus pystyy kulkemaan useimmissa jääolosuhteissa yksin. Alus on rekisteröity Alankomaiden lipun alle ja sen kotisatama on Rotterdam. Westgardin sisaraluksia ovat M/S Ostgard, M/S Sydgard ja M/S Nordgard. == Käyttöhistoria == Alus valmistui vuonna 2000 alankomaalaiselta Scheepswerf Petersin telakalta. 16. helmikuuta 2006 alus sai nykyisen Westgard -nimensä. Aikaisempi nimi oli Sabinia. == Lähteet == == Aiheesta muualla == *Bore: M/V Westgard *Kuvia Westgardista Westgard
Hideharu Miyahira

Hideharu Miyahira (, s. 21. joulukuuta 1973 Otaru, Hokkaidō) on japanilainen mäkihyppääjä ja mäkihyppyvalmentaja. Miyahira voitti urallaan yhteensä neljä MM-mitalia, joista henkilökohtaisia vuoden 1999 maailmanmestaruuskilpailuiden normaalimäen hopea ja suurmäen pronssi. Lisäksi hän oli voittamassa Japanin joukkueessa joukkuemäen hopeaa 1999 ja 2003. Maailmancupin osakilpailuvoittoja Miyahiralla on kaksi kappaletta, joista toinen lentomäessä ja toinen joukkuekilpailussa. Miyahira lopetti urheilu-uransa vuonna 2006. Vuonna 2018 hän aloitti Japanin mäkihyppymaajoukkueen päävalmentajana. ==Lähteet== * ===Viitteet=== Luokka:Japanilaiset mäkihyppääjät Luokka:Japanilaiset urheiluvalmentajat Luokka:Vuonna 1973 syntyneet Luokka:Elävät henkilöt
Työmarkkina-asema

Työmarkkina-asema on työmarkkina-, sosiaalipoliittinen ja sosiologinen käsite, joka kuvaa työntekijän haluttavuutta ja vahvuutta työmarkkinoilla suhteessa toisiin työntekijöihin. Hyvään työmarkkina-asemaan voidaan liittää tunnusmerkkejä: * vapaita työpaikkoja on enemmän kuin työnhakijoita, * työntekijä uskoo omiin vaikutusmahdollisuuksiinsa työpaikalla ja –markkinoilla, * henkilö omaa muita työnhakijoita paremmat työllistymismahdollisuudet, * työntekijän luottamus työpaikan säilymiseen, saantiin ja vaihtoon on korkea, * henkilön urakehitys on muita työntekijöitä parempi, * työntekijää koulutetaan työnantajan kustannuksella, * henkilö nauttii paitsi yrityksen johdon ja esimiehen luottamusta, on haluttava toisissa yrityksissä, ja henkilöön kohdistetaan rekrytointitarjouksia nk. ”head huntereilta”, * ovat yrityksen ydintyövoimaa, erotuksena massatyövoimasta (McJob) ja * työnantaja käyttää vähemmän työnjohto- oikeuttaan: työntekijä saa valita mitä haluaa tehdä. Koska hyvän työmarkkina- aseman omaavat ovat haluttuja työmarkkinoilla, työnantaja kohdistaa heihin sitouttamiskeinoja kuten palkitsemista, etuja tai optioita. ==Länsimaisen työmarkkina-aseman tunnuspiirteitä== Työmarkkina-asema on alati muuttuva käsite ja sosiologisen tutkimuksen kohde.Ehdotus neuvoston asetukseksi (EY) työvoimaa koskevasta otantaan perustuvasta tietojenkeruusta Euroopan yhteisössä /* KOM/97/0376 lopull. - CNS 97/0202 */ Virallinen lehti nro C 364 , 02/12/1997 s. 0007 Työmarkkina-asemaa tutkitaan erilaisilla muuttujilla kuten iällä, sukupuolella, koulutuksella, perhesuhteilla, yhteiskuntaluokittelulla jne. Länsimaisessa ja suomalaisessa työmarkkinapolitiikassa hyvästä työmarkkina-asemasta on havaittu, että se: * on pääsääntöisesti parempi koulutetuilla kuin vähemmän koulutetuilla,Somaleiden työttömyysprosentti, osa 3 (16.8.2006) yksityishenkilön blogi * on palkansaajilla hyvä kun työllisten määrä on korkea ja työttömyys matala, * on huonompi maahanmuuttajilla, päihteiden käyttäjillä, sairailla ja vammaisilla suhteessa valtaväestöön ja terveisiin * on parempi toistaiseksi voimassa olevissa työsuhteissa verrattuna määrä-, osa-aikaisissa ja nk. epätyypillisissä työsuhteissaVirtanen, Marianna. Työterveiset: 2004-02: Onko pätkätyö terveysriski? viitattu 4.1.2008.Vertaileva näkökulma Suomen työmarkkinoihin. Palkansaajien tutkimuslaitos. Julkaisija: Valtioneuvoston kanslia. ISBN 952-5354-63-6. sivu 51 * on parempi nk. avainaloilla erotuksena matalapalkka-aloista., viitattu 4.1.2008. ==Katso myös== * Työntekijöiden sitouttaminen * Syrjäytyminen * Prekariaatti * Työssäkäyvä köyhä * Sosioekonominen asema (sis. ammattiasema) == Lähteet == Luokka:Työ
Christof Duffner

Christof Duffner (s. 16. joulukuuta 1971, Schönwald) on saksalainen mäkihyppääjä ja joukkuemäen olympiavoittaja Lillehammerista 1994. Joukkuemäen olympiavoiton lisäksi Duffner oli voittamassa joukkuemäen maailmanmestaruutta vuonna 1999 sekä MM-pronssia vuonna 1997. Hänen paras henkilökohtainen arvokisasijoituksensa oli kymmenes sija MM-kisojen 1993 suurmäessä. Duffner voitti urallaan yhden maailmancupin osakilpailun, Keski-Euroopan mäkiviikon avauskilpailun Oberstdorfissa 1992. Yhteensä hän saavutti viisi maailmancupin osakilpailun palkintokorokepaikkaa. Hän oli parhaimmillaan maailmancupin loppupisteissä kuudes kaudella 1992–1993. Duffner lopetti uransa vuonna 2004. == Lähteet == * Luokka:Saksalaiset mäkihyppääjät Luokka:Saksalaiset olympiavoittajat Luokka:Vuonna 1971 syntyneet Luokka:Elävät henkilöt
Bud Shank

Bud Shank (27. toukokuuta 1926 – 2. huhtikuuta 2009) oli yhdysvaltalainen jazzmuusikko. Hän soitti pääasiallisesti alttosaksofonia, mutta esiintyi ja levytti myös huilistina ja tenorisaksofonistina. Shank opiskeli Pohjois- Carolinan yliopistossa. Hän kuului West Coast jazzin merkkinimiin mutta esitti myös maailmanmusiikkia muiden muassa Ravi Shankarin kanssa. Shank teki jo varhaisella urallaan yhteistyötä Stan Kentonin ja Charlie Barnetin kanssa. Luokka:Yhdysvaltalaiset jazzsaksofonistit Luokka:Vuonna 1926 syntyneet Luokka:Vuonna 2009 kuolleet
Työnjohto-oikeus

Työnjohto-oikeus eli direktio-oikeus on työnantajalle työsopimuslain takaama oikeus johtaa työtä ja antaa työnjohdollisia ohjeita ja määräyksiä työntekijöille: työnantaja päättää mitä, miten, missä, mihin aikaan ja ketkä työtä tekevät. Toisaalta työntekijä, työsopimuksen toinen osapuoli, sitoutuu tekemään työtä toiselle osapuolelle, työnantajalle, tämän johdon ja valvonnan alaisena, sovittua (tyypillisesti rahallista) korvausta vastaan kuuliaisesti (nk. kuuliaisuusvelvoite, työsopimuslaki (55/2001) 3:1). Direktiovallan rajoja ei ole missään kirjallisessa oikeuslähteessä tarkkaan määritelty, mistä on seurauksena tietty rajojen epämääräisyys ja vaihtelevuus. Työnjohtovallan laajuus ratkaistaan aina tapauskohtaisesti ja luonteeltaan sopimuksenvaraisena asiana siitä voidaan niin laajentavasti kuin rajoittavastikin sopia muun muassa työsopimuksella tai työehtosopimuksella (TES). viitattu 4.1.2008. Työtehtävän kannalta tarpeelliset, vähäiset muutokset työsopimuksen rajoissa ovat sallittuja. Työnantajan työnjohtovaltansa rajoissa antama määräys tulee voimaan heti, jos työnantajalla on oikeus yksipuolisesti muuttaa työsuhteen ehtoa. ==Direktio-oikeuden rajoitukset== Työnantajan direktio-oikeuden puitteissa annettujen määräysten tulee olla asiallisia, johdonmukaisia, objektiivisesti arvioiden kohtuullisia ja kohdella työntekijöitä tasapuolisesti. Työnantajan tulee ottaa huomioon kunkin työntekijän fyysiset ja ammatilliset edellytykset suoriutua annettavasta työtehtävästä käyttäessään työnjohto-oikeuttaan. Toisaalta työntekijän kieltäytymistä on säännelty laissa: työntekijä voi pidättäytyä työstä vain erityisin perustein; esimerkiksi työntekijällä on oikeus pidättäytyä työstä, jota hän pitää vaarallisena omalle tai muiden työntekijöiden hengelle tai terveydelle. Työnantaja ei saa direktio-oikeutensa perusteella olennaisesti muuttaa työsuhteen ehtoja, mutta voi toisaalta muuttaa työsuhteen ehtoja sopimuksen sisällä. Mikäli työsopimus on väljä, eikä työsuhteen ehtoja ole tarkasti määritelty, direktion perusteella voidaan tehdä suuriakin muutoksia työsopimuksen ehtoihin. Kuitenkin sopimuksen ehdoksi voi muodostua myös työnantajan ja työntekijän välillä pitkään noudatettu vakiintunut käytäntö. Toisaalta työoikeudellisessa kirjallisuudessa on luotu ristiriitatilanteissa tapahtuvaa normivalintaa varten tietty teoreettinen normien etusijajärjestys, jossa työnantajan yksipuoliset käskyt ja määräysvalta sijoittuvat hierarkian alimmalle portaalle. Mikäli samaan tilanteeseen tai asiaan nähden on pätevästi voimassa useita erisisältöisiä normeja, tulevat aina lain- tai työehtosopimuksen tasoiset säännökset sovellettaviksi ennen työnantajan käskyjä. Jopa vakiintuneet tavanomaisen oikeuden (ns. tapaoikeus) normit ovat niiden edellä. ===Tulkintaetuoikeus=== Oikeuskirjallisuudessa on katsottu, että työsopimuksen ehtojen muuttamisen muotona voidaan pitää myös työnantajan tulkintaetuoikeutensa nojalla antamia määräyksiä työsuhteen ehdon tulkinnasta. == Lähteet == Luokka:Työoikeus
Stan Kenton

thumb|Stan Kenton vuonna 1973.|alt= Stanley Newcomb "Stan" Kenton (15. joulukuuta 1911 – 25. elokuuta 1979) oli yhdysvaltalainen jazzpianisti. Hän syntyi Wichitassa, Kansasissa, ja valmistui vuonna 1930 Bell High Schoolista Kaliforniassa. Musiikillisesti monipuolinen Kenton kokeili levytyksillään useita jazzin tyylisuuntauksia. Hän oli aikansa suurimpia orkesterinjohtajia, ja hänen kanssaan soittivat vuosien varrella muiden muassa Laurindo Almeida, Bob Cooper, Stan Getz, Dizzy Gillespie, Jimmy Knepper, Stan Levey, Art Pepper ja Bud Shank. Kenton esiintyi big bandinsa kanssa, kunnes sai aivohalvauksen, jonka seurauksena hän kuoli 67-vuotiaana. Luokka:Yhdysvaltalaiset jazzpianistit Luokka:Grammy-palkinnon saajat Luokka:Yhdysvaltalaiset orkesterinjohtajat Luokka:Hollywood Walk of Fame Luokka:Vuonna 1911 syntyneet Luokka:Vuonna 1979 kuolleet
Bondage Fairies

Bondage Fairies on keijukais-fetisistinen hentai-manga. Sarjan piirtäjä on Teruo Kakuta, joka käyttää taiteilijanimeä Kondom. Se julkaistiin alun perin Lemon Kids -lehdessä (heinäkuusta 1990 huhtikuuhun 1991) nimellä Insect Hunter. Sarjakuva on julkaistu länsimaissa sensuroimattona ja eri kielille käännettyinä versioina. Tarinassa kaksi metsässä asuvaa keijua, Pfil ja Pamila, työskentelevät kotiseutuaan suojelevina palkkionmetsästäjinä. Vaaleahiuksinen Pfil on naiivi ja viaton, mutta sinihiuksinen Pamila on seksuaalisesti kokeneempi ja avoimempi. Molemmat kokeilevat seikkailujensa lomassa erilaisia seksuaalisia kokemuksia, kuten masturbointia, lesboseksiä, fetisismiä, bondagea, sekä seksiä lintujen, pikkueläinten ja hyönteisten kanssa. Joskus sarjassa myös opetetaan lukijalle hyönteisten käyttäytymiseen tai ihmisen anatomiaan liittyviä asioita osiossa Pfhil's educational comics corner. ==Sarjan osat== * Bondage Fairies (Japanissa nimellä "Insect Hunter"), USA:ssa julkaissut kuusiosaisena sarjana vuosina 2001–2002 BD érogène (ISBN 2-7474-0039-5, ISBN 2-7474-0059-X) * The New Bondage Fairies, USA:ssa julkaissut vuosina 1999–2000 Fantagraphicsin alaisuudessa toimiva Eros Comix ja Studio Proteus 16-osaisena sarjana (ISBN 1-56097-373-0, ISBN 1-56097-406-0) * Fairies Fetish, USA:ssa julkaissut kahdeksanosaisena Eros Comix ja Studio Proteus. Faerie Fetishin The collected books -painos sisältää lisäosan "The Care and Feeding of Fairies" * Bondage Fairies Extreme USA:ssa julkaissut 15-osaisena Eros Comix ja Studio Proteus * The Original Bondage Fairies USA:ssa julkaissut 11-osaisena Eros Comix ja Studio Proteus. Uudistettu painos sarjasta Bondage Fairies, jossa on uusi käännös, uusia ruutuja sekä korjailtu sivujen ulkoasu. Myös jotkin sarjasta alun perin sensuroiduiksi jääneet osat paljastettiin. Huolimatta siitä että lukujen määrä Bondage Fairiesissa (kuusi) ja The Original Bondage Fairiesissa (kymmenen) on erilainen, tarina on silti sama. The Original Bondage Fairiesin luvut ovat yleensä alkuperäisiä lyhyempiä. * Vuonna 2005 Kubo Shoten -yhtiö julkaisi lyhyen Bondage Fairies -tarinan Hontou wa Eroi Otogibanashi, joka sisältyi kirjaan Kon-Dom's Short story collection. * Vuonna 2006 julkaistiin Japanissa kokoelma lyhyitä tarinoita nimellä Cruel Sisters. Se sisältää The Original Bondage Fairiesin sekä seitsemän uudelleen toimitettua tarinaa Fairies Fetish -sarjasta. * The Original Bondage Fairies, Italiassa julkaissut E.F.edizioni (5 osaa). * The New Bondage Fairies Italiassa julkaissut by E.F.edizioni (8 osaa). ==Aiheesta muualla== *E.F.edizioni Luokka:Hentai Luokka:1990-luvun anime ja manga Luokka:Mangasarjat
M/S Ostgard

M/S Ostgard () on suomalaisen Bore -varustamon omistuksessa oleva kuivarahtialus. Alus on rakennettu vuonna 2001 Scheepswerf Petersin telakalla Kampenissa, Alankomaissa. Aluksen konttikapasiteetti (TEU) on 208 ja puutavarakapasiteetti 5 500 m³. Kuollutta painoa Ostgardilla on 3 777 tonnia ja jääluokitus on 1A eli alus pystyy kulkemaan useimmissa jääolosuhteissa yksin. Alus on rekisteröity Alankomaiden lipun alle ja sen kotisatama on Rotterdam. Ostgardin sisaraluksia ovat M/S Westgard, M/S Sydgard ja M/S Nordgard. == Käyttöhistoria == Alus valmistui vuonna 2001 alankomaalaiselta Scheepswerf Petersin telakalta. Vuonna 2006 alus sai nykyisen Ostgard -nimensä. Aikaisempi nimi oli Rufunia. == Lähteet == == Aiheesta muualla == *Bore: M/V Ostgard *Kuvia Ostgardista Ostgard
Sjöström

Sjöström on muun muassa seuraavien henkilöiden sukunimi: * Axel Gabriel Sjöström (1794–1846), suomalainen professori ja kirjailija * Bertil Alfred Sjöström (1879–1945), suomalainen prosessioikeuden professori * Eero Sjöström (1924–2019), suomalainen puukemian professori. * Einar Sjöström (1882–1923), suomalainen arkkitehti, Wilho Sjöströmin veli * Eliel Sjöström (1889–1950), suomenruotsalainen kirjailija * Elin Sjöström (1851–1936), suomalainen naisasianainen ja keittokirjailija (o.s. Sundeberg) * Frans Anatolius Sjöström (1840–1885), suomalainen arkkitehti * Fredrik Sjöström (s. 1983), ruotsalainen jääkiekkoilija * Harri Sjöström (s. 1952) suomalaissyntyinen saksofonisti * Juhani Sjöström (1871–1909), suomalainen kirjailija * Karl Sjöström (1890–1960), suomalainen jääkärimajuri * Leif Sjöström (1958–2012), suomenruotsalainen piirtäjä, toimittaja ja kirjailija * Lennart Sjöström (1883–1958), suomalainen lääkäri ja professori * Ove Sjöström (1890–1918), suomalainen jääkärivänrikki * Phyllis Sjöström (1888–1960), englantilais- suomalainen oopperalaulaja * Sarah Sjöström (s. 1993), ruotsalainen uimari * Victor Sjöström (1879–1960), ruotsalainen elokuvaohjaaja ja -näyttelijä * Wilho Sjöström (1873–1944), suomalainen taidemaalari ja professori
Elokuvavuosi 1978

Tässä artikkelissa käsitellään vuoden 1978 aikana julkaistuja elokuvia ja elokuvamaailman merkittäviä tapahtumia. == Uudet elokuvat == * Dawn of the Dead * Debbie Does Dallas * Delta-jengi * Grease * Halloween – naamioiden yö * Kiss ja huvipuiston haamu * Katkera paluu * Kauriinmetsästäjä * Keikkakuski * Keskiyön pikajuna * Onnellisten aika * Panoksena kuolema * Piilopirtti * Rautakauppias Uuno Turhapuro – presidentin vävy * Shaolinin 36. kammio * Syksyllä kaikki on toisin * Tappajahai 2 * Taru sormusten herrasta * Teräsmies * The Band: Viimeinen valssi * Vaaleanpunaisen pantterin kosto * Viikonloppu Kaliforniassa ==Suomen katsotuimmat 1978== Suomessa eniten teatterikatsojia saaneet elokuvat vuonna 1978 olivat:Vuositilastot, Elokuvauutiset 2008, viitattu 16.9.2015. #Saturday Night Fever (1977), 450 834 katsojaa #Grease (1978), 426 132 katsojaa #Keskiyön pikajuna (1978), 361 683 katsojaa #Rautakauppias Uuno Turhapuro – presidentin vävy (1978), 356 953 katsojaa #Tappajahai 2 (1978), 278 185 katsojaa #Kolmannen asteen yhteys (1977), 247 127 katsojaa #Piilopirtti (1978), 234 290 katsojaa #Tuntematon ystävä (1978), 233 937 katsojaa #Navaronen haukat (1978), 218 702 katsojaa ==Suomalaiskriitikoiden parhaiksi arvioimat ensi-iltaelokuvat== Suomen elokuvakerhojen liiton lehti Projektio kokosi luettelon Suomen johtavien kriitikoiden kymmenestä parhaaksi arvioimasta vuonna 1978 ensi-iltansa Suomessa saaneista elokuvista. Ohjaajan sukunimen mukaisessa aakkosjärjestyksessä ne olivat:Malmi, Timo: Vuoden 1978 parhaiden äänestys: Syyssonaatista kauden hitti, Projektio 1/1979, Suomen elokuvakerhojen liitto ry, s. 9. * Woody Allen: Annie Hall (1977) * Ingmar Bergman: Syyssonaatti * Luis Buñuel: Tämä intohimon hämärä kohde (1977) * Werner Herzog: Stroszek – Bruno S:n tarina (1977) * Masaki Kobayashi: Kwaidan – kauhun kasvot (1964) * Paul Mazursky: Eronnut nainen * Martin Scorsese: The Last Waltz * Andrei Tarkovski: Peili (1975) * François Truffaut: Taskurahat (1976) * Andrzej Wajda: Marmorimies (1976) Useita mainintoja suomalaiskriitikoilta saivat myös nämä elokuvat: * Hal Ashby: Katkera paluu * Ingmar Bergman: Käärmeenmuna * Jaime Camino: Pitkä loma 1936 (1976) * John Cassavetes: Kiinalaisen kiristäjän murhat (1976) * John Hancock: Bang the Drum Slowly – hiljennä-hidasta (1973) * Nikita Mihalkov: Keskeneräinen sävelmä mekaaniselle pianolle (1977) * Herbert Ross: Käännekohta (1977) * Martin Scorsese: Kuka kolkuttaa ovelleni? (1967) * Larisa Šepitko: Nousu (1977) * Don Siegel: Revolverimies (1976) * Margarethe von Trotta: Katkera herääminen * Wim Wenders: Amerikkalainen ystävä (1977) * Fred Zinnemann: Muistojeni Julia (1977) Vuoden parhaiksi suomalaiselokuviksi äänestettiin Jaakko Pakkasvirran Runoilija ja muusa ja Timo Linnasalon Vartioitu kylä 1944. ==Lähteet== == Aiheesta muualla == * * 1978
Hélécine

Hélécine (epävirallisesti ) () on kunta Belgiassa, Vallonian Brabantin provinssissa. Pinta-alaa Hélécinella on 16,62 neliökilometriä. 1. tammikuuta 2007 kunnassa oli 3 109 asukasta joista miehiä oli 48,89 % ja naisia 51,11 %. Asukastiheys oli 187 as./km². Kunnan pormestarina toimii Rudi Cloots. Hélécinen naapurikunnat ovat Tienen (Flanderin Brabantin provinssissa) pohjoisessa, Landen (Flanderin Brabantissa) idässä, Orp-Jauche etelässä ja Jodoigne lounaassa. Hélécinen kautta kulkee tie 64 Tienenistä Hannutiin sekä Eurooppatie 40. Kunnan alueella sijaitsee Heylissemin linna. == Kylät == Hélécinen kylät ovat Neerheylissem () (kunnantalo sijaitsee kylässä), Opheylissem () ja Linsmeau () (). Kylät olivat vuoteen 1977 saakka omia kuntiaan, jolloin ne yhdistettiin Hélécinen kunnaksi. == Lähteet == == Aiheesta muualla == * Kunnan kotisivut Luokka:Vallonian Brabantin kunnat
Verkkosivujen suunnittelu

Verkkosivujen suunnittelu eli web design tarkoittaa verkkosivujen toteutusta yritykselle tai yhteisölle. Verkkosivut ovat osa yrityksen julkikuvaa, joten niiden avulla yritys pyrkii hankkimaan itselleen lisää asiakkaita. ==Katso myös== * WWW-sisällönhallinta == Lähteet == * Luokka:Mainonta Luokka:Graafinen suunnittelu Luokka:World Wide Web
Walter M. Gibson

Walter Murray Gibson (1822–1888) oli yhdysvaltalainen seikkailija ja Havaijin hallituksen ministeri ennen vuoden 1887 Havaijin uuden hallitusmuodon hyväksymistä. Walter Gibson toimi myös erään pienen mormonistisen yhteisön johtajana. Gibson oli kotoisin Yhdysvaltain etelävaltioista. Hän alkoi kuitenkin viettää kiertelevää elämää ja toimi muiden muassa pienen laivan kapteenina Karibialla. Myöhemmin hän matkusti nykyisen Indonesian alueella, missä alueen hollantilaiset siirtomaaherrat vangitsivat hänet epäiltynä kapinan lietsomisesta. Gibsonin onnistui kuitenkin paeta Jaavan saarella sijainneesta vankilasta ja päästä takaisin Yhdysvaltoihin. 1859 hän saapui Utahin territorion alueella ja liittyi Myöhempien aikojen pyhien Jeesuksen Kristuksen kirkkoon. Hän taivutteli kirkon presidentin Brigham Youngin lähettämään hänet Tyynen valtameren saarille perustamaan sinne mormonisiirtokuntia. Gibson saapui Havaijin saarille 1861. Hän perusti alueelle siirtokunnan saarilla jo asuvien myöhempien aikojen pyhien keskuuteen. Myöhemmin hän hankki siirtokuntalaisten rahoilla itselleen maata Lanain saarelta, tarkoituksenaan perustaa sinne siirtokunta. Kun MAP-kirkko erotti Gibsonin syytettynä harhaoppien levittämisestä, siirtokunnan huonosta johtamisesta ja kavalluksesta, Gibson perusti oman kirkkonsa, Myöhempien aikojen pyhien Jeesuksen Kristuksen kirkon. Hän ajoi pois siirtokunnastaan jokaisen, joka ei tukenut häntä ja hänen kirkkoaan. Gibson alkoi opettaa havaijilaisten ja yleensäkin polynesialaisten asemaa valittuna kansana ja muinaisen Israelin jälkeläisinä. Hän alkoi myös tavoitella poliittista vaikutusvaltaa. 1873 hän perusti oman sanomalehden, Nuhoun, joka ylisti häntä ja hänen hyveitään sekä englanniksi että havaijiksi kirjoitetuissa artikkeleissa. Hänet valittiin parlamentin jäseneksi 1878, ja hän loi läheiset suhteet Havaijin hallitsijaan, kuningas Kalakauaan. 1882 Kalakaua nimitti hänet Havaijin pääministeriksi. Hänellä oli myös muita virkoja Havaijin hallinnossa, kuten ulkomisterin ja puolustusministerin salkut. Gibsonin toiminta herätti kasvavaa tyytymättömyyttä, koska hänen arveltiin käyttävän virka-asemaansa oman asemansa ja taloutensa pönkittämiseen. Lisäksi hänen väitettiin käytännössä johtavan maan asioita kuningas Kalakauan kautta. Vuonna 1887 Kalakaua pakotettiin hyväksymään maalle uusi perustuslaki, joka rajoitti kuninkaan valtaa. Kuningas myös pakotettiin erottamaan Gibson. Gibson joutui pakenemaan Havaijin saarilta henkensä edestä 1887. Seuraavana vuonna hän kuoli San Franciscossa unohdettuna ja pennittömänä. Hänen ruumiinsa palautettiin Havaijille hautausta varten. Luokka:Yhdysvaltalaiset henkilöt Luokka:Mormonit Luokka:Vuonna 1822 syntyneet Luokka:Vuonna 1888 kuolleet
Wilmington

Wilmington voi tarkoittaa seuraavia paikkoja: ;Australiassa * Wilmington (Australia) ;Englannissa * Wilmington (Devon) * Wilmington (Kent) * Wilmington (East Sussex) ;Yhdysvalloissa * Wilmington (Delaware) * Wilmington (Will County, Illinois) * Wilmington (Greene County, Illinois) * Wilmington (Massachusetts) * Wilmington Township (Minnesota) * Wilmington (New York) * Wilmington (Ohio) * Wilmington Township (Lawrence County, Pennsylvania) * Wilmington Township (Mercer County, Pennsylvania) * Wilmington (Pohjois- Carolina) * Wilmington (Los Angeles) * Wilmington (Vermont) * Wilmington Island, Georgia * New Wilmington, Pennsylvania * South Wilmington, Illinois
Santa Rita do Passa Quatro

Santa Rita do Passa Quatro on kaupunki São Paulon osavaltiossa Brasiliassa. Kaupunki on tunnettu muun muassa choro-säveltäjä Zequinha de Abreun syntymä- ja kotipaikkana. Luokka:São Paulon kunnat
Norrmén

Norrmén on suomalainen suku, jonka yksi sukuhaara on aateloitu vuonna 1884 ja introdusoitu Suomen ritarihuoneeseen aatelisena sukuna numero 263. Kyseessä on alun perin kauppias- ja raatimiessuku Raumalta, jossa se tunnettiin jo 1600-luvulla. Sukunimi on johdettu kaupungin edustalla olevasta Nurmesluodon saaresta. Suku sammui mieslinjalla vuonna 2019. == Suvun jäseniä == * Oscar Norrmén (1822–1889), senaattori, aateloitiin vuonna 1884. * Alfred Norrmén (1858–1942), Suomen Yhdys-Pankin toimitusjohtaja, Oscar Norrménin poika * Ingrid Qvarnström (os. Norrmén, 1891–1969), suomenruotsalainen kirjailija, Oscar Norrménin pojan, kaupunginisinööri Oskar Herman Norrménin (1860–1907) tytärVoitto Viro: Vanha hautausmaa: Helsingin Hietaniemen hautausmaan opas (2. painos), s. 92. Helsinki: Otava, 1993. ISBN 951-1-12259-2. * Pehr Norrmén (1894–1945), suomenruotsalainen pankkimies ja oikeistoradikaali, Oscar Norrménin pojan, kaupunginisinööri Oskar Herman Norrménin (1860–1907) poika * Gustaf W. Norrmén (1914–2001), oikeustieteen tohtori, yritysjohtaja, purjehtija ja matkakirjailija * Daniel Norrmén (s. 1975), ahvenanmaalaistunut ruotsalainen jalkapalloilija == Lähteet == Luokka:Suomalaiset aatelissuvut Luokka:Rauman historia
Stranger in You

Stranger in You (The Brave One) on yhdysvaltalainen rikosdraama, jonka pääosassa on Jodie Foster. Elokuvan ohjasi Neil Jordan ja se julkaistiin 14. syyskuuta 2007. Foster sai osastaan Golden Globe -ehdokkuuden vuoden 2008 gaalassa. == Näyttelijät == == Juonikuvaus == Radiojuontaja Erica Bain ja hänen kihlattunsa David kävelyttävät koiraansa New Yorkissa, kun he joutuvat väkivaltarikoksen uhreiksi. David kuolee, mutta Erica jää eloon. Hän on tyytymätön poliisin toimintaan eikä pysty käsittelemään psyykkistä traumaansa, joten hän ostaa laittoman aseen. Pian hän joutuu kohtaamisiin rikollisten kanssa ja turvautuu väkivaltaan enemmän kuin koskaan aiemmin. == Lipputulot == Elokuva oli avausviikonloppuna katsotuin elokuva Yhdysvalloissa ja Kanadassa ja tuotti 13 471 488 USD 2755 teatterissa. 29\. joulukuuta 2007 mennessä elokuva oli tuottanut 69 675 545 Yhdysvaltain dollaria maailmanlaajuisesti: 36 793 804 dollaria Yhdysvalloissa ja Kanadassa ja 32 881 741 dollaria muualla maailmassa.. == Arvioita == Turun Sanomien Päivi Valotien mielestä Stranger In You on hämmentävän yksioikoinen kostoelokuva ollakseen Neil Jordanin ja Jodie Fosterin tekemä. ”Silmä silmästä -oikeuskäsitystä kliseisesti toistavassa ja vigilantismin varsin huolettomasti hyväksyvässä elokuvassa ei ole nimeksikään tuuletettu tämän lajin filmeihin liittyviä luutuneita asenteita ideologisella tasolla. – – Jodie Fosterin esittämä päähenkilö, sivistynyt newyorkilainen radiotoimittaja Erica, muuntuu eräänlaiseksi naispuoliseksi vastineeksi kaikenmaailman charlesbronsoneille ja muille vastaaville miehisille kostajahahmoille.” == Lähteet == == Aiheesta muualla == * Virallinen sivusto Luokka:Vuoden 2007 yhdysvaltalaiset elokuvat Luokka:Yhdysvaltalaiset rikosdraamaelokuvat Luokka:Neil Jordanin ohjaamat elokuvat
Florence Baverel-Robert

Florence Baverel-Robert (s. 24. toukokuuta 1974 Pontarlier, Ranska) on entinen ranskalainen ampumahiihtäjä ja olympiavoittaja. Hänen puolisonsa on ampumahiihtäjä Julien Robert. Baverel-Robert voitti Torinon olympialaisissa 2006 kultaa sprinttikilpailussa (7,5 km). Hän selviytyi ammunnasta ilman ohilaukauksia ja kukisti 2,4 sekunnilla yhden sakkokierroksen kiertäneen Anna Carin Olofssonin. Samoissa kilpailuissa hän hiihti toisen osuuden Ranskan viestijoukkueessa, joka sai pronssia. MM-kilpailuissa Baverel-Robert saavutti hopeaa normaalimatkalla (15 km) Anterselvassa 2007 yli minuutin Linda Grubbenille hävinneenä sekä pronssia takaa-ajokilpailussa Oslossa vuonna 2000. Ranskan viestijoukkueen jäsenenä hän saavutti kolme MM-hopeaa ja kaksi MM- pronssia. Torinon kultamitalihiihto oli Baverel-Robertin ainoa maailmancupin osakilpailuvoitto. Hän sijoittui lisäksi seitsemän kertaa toiseksi ja kuusi kertaa kolmanneksi. Maailmancupin loppupisteissä hän sijoittui viidenneksi kaudella 2006–2007. Hän lopetti uransa kyseiseen kauteen. == Saavutuksia == *Olympialaiset: **Salt Lake City 2002: sprintti viides, normaalimatka 11., takaa-ajo 14. **Torino 2006: sprintti kultaa, viesti pronssia, yhteislähtö viides, takaa-ajo 13. *MM-kilpailut: **Anterselva 1995: viesti hopeaa, sprintti kymmenes **Ruhpolding 1996: viesti hopeaa, sprintti yhdeksäs **Pokljuka 1998: takaa-ajo 12. **Kontiolahti 1999: viesti pronssia **Oslo 2000: takaa-ajo pronssia, viesti neljäs, yhteislähtö kymmenes **Pokljuka 2001: viesti viides, normaalimatka 14. **Hanti-Mansijsk 2003: viesti viides, normaalimatka yhdeksäs **Hochfilzen 2005: viesti neljäs, takaa-ajo kahdeksas, sprintti yhdeksäs, normaalimatka 11. **Pokljuka 2006: Sekaviesti (2 naista ja 2 miestä): pronssia **Anterselva 2007: normaalimatka hopeaa, viesti hopeaa, takaa-ajo kuudes, yhteislähtö kymmenes *Maailmancupin kokonaispisteet: **Kausi 1994–1995: seitsemäs **Kausi 1995–1996: seitsemäs **Kausi 1997–1998: kymmenes **Kausi 2001–2002: yhdeksäs **Kausi 2005–2006: kymmenes **Kausi 2006–2007: viides == Lähteet == * Baverel-Robert, Florence Baverel-Robert, Florence Baverel-Robert, Florence Baverel-Robert, Florence